
EX PRAEFATIONE WATTENBACHII. 

(in MON. GERM. SS. T. XII. p. 268 sq.) 

rita haec sine dubio maximi aestimanda^ inter fontes^ 
rerum Germanicarum locum insignem merito obtinet 
Non possum quin moneam^ auctorem pietate inductumy 
laudatorem potius egisse quam severum rerum gesta- 
rum censoremy et quum proximo post imperatoris mor- 
tem tempore scriberet, de rebus multo ante gestis, nullo 
ut videtur librorum adminiculo usum^ nonnulla minus 
accurate enarrasse, quae suis in locis singula notavi 
Sed in rerum dispositione tam egregium se ostendit^ 
diuturnum illud tantisque casibus turbatum Heinrici 
regnum tanta arte uno sub conspectu oculis subiecit. 
ut hac ex parte certe nemini cedat. Sermonis elegan- 
tiam post Casaubonum laudare inutile est; Horatii et 
Terentii locos auctor ad verborum ornatum adhibuit^ 
sed multo magis toto orationis colore bonorum scripto- 
rum intimam cognitionem prodit^ qualem ex praeclara 
Leodiensi disciplina venisse suspiceris. 

Porro his in partibus auctorem vixisse ostendit ac- 
curatissima dc extremis Heinrici narratio; quin ad- 
modum familiarem eius amicum probare videntur^ quae 
de ultima imperatoris confessione retulit, Qui cum ab 
omnibus fere tunc derelictus essetj non sine causa 
Gdldastus virum^ qui inconcussam ei fidem servavit^ 
pro vitae auctore habuit^ Otbertum scilicet Leodiensem 
episcopum. virum insignem , cuius fama a pontificiis 
scriptoribus admodum obscurata est^ quum ab aliis 

laudibus attolleretur^^ quemadmodum e. g. etiam de 
Herimanno Augustensi episcopo sententiae quam ma- 
xime sibi oppositae a diversarum partium scriptoribus 
prolatae sunt Is igitur Otbertus in vita Heinrici no- 
minaiur quidem^ sed nulla laude ornatur, quam ita 
fideli caesaris fautori vix invidere potuerii vitae scri- 
ptor^ nisi hic ipse ille fuit Otbertus. Accedit quod scri- 
ptor cap. 7. Romae se fuisse significat; Otbertum au- 
tem Leodio in Italiam ad regem se contulisse^ et in eius 
capella degisse^ donec a. 1091 episcopatum Leodien- 
sem ab eo acciperet^ Rupertus abbas in historia Sancti 
Laurentii auctor est^. Denique quod in fine vitae nar- 
ratur fautores imperatoris defuncti^ omni spe destitu- 
toSy quo modo quisque posset regis gratiam quaesivisse, 
et hoc in Otbertum cadere et velut pro excusatione 
positum esty iam Goldastus animadvertit. Qua re m- 
geniosam hanc eius coniecturam vix addubitandam 
esse censeo. Scripsit autem Otbertus ad alium quen- 
dam imperatoris amicum^ quem Goldastus fuisse puta- 
vit Walcherum Cameracensium episcopum^ qui propter 
fidem imperatori servatam multa mala sustinuit et 
Otberto intima amicitia coniunctus erat. Sed nuHum 
praeterea indicium extat, et Walcherus tunc ipse Leodii 
fuisse videtur (SS. VII^ 518.^; epistola autem illa ad 
absenteYn missa est. Codex coaevus opusculi^ cuius 
certe non multa exemplaria facta sunt^ quod periculo 
plenum erat^^ repertus est in coenobio sancti Emme- 
rammiy nec deerant Ratisponae fautores imperatoris. 
Certius autem aliquid hac de re reperiri posse non 
videtur. 

1) vide versus infra cdendos dc cpiscopis Lcodiensibus. 2) Mon. 

Gcrm. SS. VIII, 277. 3) vide cap. 1. in fine, 



1. Quis dabit aquam capiti meo, et fontem lacri- 
marum oculis meis, ut lugeam, non excidia captae 
urbis, non captivitatem vilis vulgi, non damna 
rerum mearum, sed mortem Heinrici imperatoris 
augusti^ qui spes mea et unicum solacium fuit, immo ^ 
/ut de me taceam, qui gloria Romae^ decus imperii, 
lucerna mundi extitit? Erit posthac mihi vita io- 
cunda? Erit absque lacrimis dies aut hora? Aut te- 
cum , o dulcissime , potero illius mentionem habere 
sine fletu? Ecce dum scribo, quod dictavit impatien- 
tia doloris ^ cadunt lacrimae . madent fletu litterae, 
et quod notat manus ^ diluit oculus. Sed forsan im- 
patientiam doloris mei redarguis, et ut fletum meum 
reprimam, ne forte his qui de morte imperatoris 
gaudent^ innotescat, instruis. Recte me doces, fa- 
teor; sed non possum imperare mihi quin doleam, 
non possum me continere quin lugeam^ licet in me 
furorem suum exacuant, licet me per membra dis- »• 
cerpere cupiant; dolor timere nescit^ dolor illatas 
poenas non sentit. Nec ego solus mortem eius la- 
mentor; hanc Roma plangit, hanc omne Romanum 
imperium deflet, hanc in -commune divites et pau- 
peres , praeter insidiatores potentiae vitaeque eius, 
lugent. Nec mihi privata doloris causa est, publi- 
cam lamentari cladem pietas me cogit. Nam illo 
recedente, iusticia terras reliquit, pax abiit, fraus>^ 
in locum fidei subintravit. Chorus laudantium Deum 
conticuit, solemnitas ofificii divini siluit^ vox exulta- 

1 

tionis et salutis in tabernaculis iustorum non auditur 3 
quia qui haec omnia solemniter ordinavit, non in- 
venitur. (^lonasteriaspatronum suum, claustra patrem 
amiserunt, quibus quid commodi, quid honoris ipse 
conferret, nunc demum agnoscitur, cum extinctus 
non tenetur. Ergo •^jlaustris i omnibus vera dolendi 
causa subest, nam cum illo sepulto gloria eorum 
. sepulta est. Heu Mogontia, quantum decus perdi- 
disti, quae ad reparandam monasterii tui ruinam 
talem artificem amisisti! Si superstes esset, dum 
operi monasterii tui, quod inceperat, extremam ma- 
num imponeret, nimirum illud illi famoso Spirensi 
monasterio contenderet, quod ille a fundo fundatum 
usque mira mole et sculptili opere complevit, ut 
hoc opus super omnia regum antiquorum opera 
laude et admiratione dignum sit. Qualem etiam 
ornatum ex auro, argento, lapidibus preciosis et 
sericis vestibus illi monasterio contulerit, difficile 
est credere, nisi cui contihgit et videre. Vobis quo- 
que, o pauperes, vel maxima causa dolendi est; nam 
nunc demum pauperes facti estis , cum paupertatis 
vestrae consolatorem amisistis. Ille vos pavit, ille 
manibus suis lavit, ille nuditatem vestram texit. 
rNon ante ianuam^ sed ante mensam eius Lazarus 
iacuit; nec micas, sed regias delicias expectavit. In 
ipsa mensa saniem et foetorem ulcerosi non abhor- 
ruit , cum minister mensae contra foetentem nares 
in rugam contraheret, aut obstupparet. In cubiculo 
eius caeci, claudi^ et diversis morbis confecti iace- 
bant; hos ipsemet excalciabat, hos collocabat, hos 
de nocte consurgens tegebat, nec abhorrebat vel 
eius tactum, quem aegritudo compulerat usque ad 
sordidandum lectum] Iter eius pauperes praecede- 
bant, comitabantur , sequebantur; quorum curam 
^' tametsi suis intimis commendasset, ipsemet tamen 
eos tamquam nulli commendatos curabat. Sed et 
per curtes suas usquequaque stipendia pauperibus 

disposuerat ^ quorum numerum et obitum ipse scire 
voluit, ut et defuncti memoriam ageret, et in eius 
locum alterum subrogatum nosset. Si quando steri- 
litas anni famem indixit^ multa milia pavenda susce- 
pit, vere memor verbi Domini praecipientis : FacitehucM, 
vobis amicos de mammona iniquitatis^ ut cum defe- ^* 
ceritisj recipiant vos in aeterna tabernacula. Quid 
putamus quo dolore se pauperes afficiant, cum haec 
bona quae enumeravimus, et multo plura quam 
enumeravimus , se habuisse, et nunc non habere 
recogitant? Quis enim illis hanc humanitatis curam 
impendit? quis querit, ubi aeger cubet, vel quid 
alimenti postulet? quis amplius his misericordiae 
officiis inservit, quibus Heinricus imperator inservi- 
vit? virum pietatis et humilitatis laude insignem! 
Imperavit mundo. pauperes illi. Mundus illi, paupe- 
ribus ipse ministravit. Haec de bono misericordiae 
in pauperes, quod multum amavit et quod ab homi- , 
nibus abscondere non potuit, non pro dignitate facti, 
sed pro facultate ingenii primo locuti — quis enim 
scire posset, quae solo Deo teste peregit? — de 
aliis quoque virtutibus quibus claruit, aliqua dica- 
mus, nam omnia dicere non sufficimus. Nemo mi- 
retur, si luctui mortis eius vitae quoque eius laeta 
gesta inmisceam, cum hic mos dolentium sit, ut 
cum extinctum amicum lugent, totam eius retro vi- 
tam et mores in augmentum doloris sui edisserant. 
Itaque iuvat me de eo scribere , iuvat indulgere do- 
lori, et mortuum flere, qui dum viveret gaudium 
meum fuit. IUe modo personam imperatoris, modo < 
tamquam militis gerebat ; ex uno gerendae dignita- 
tis, ex altero documentum praebens humilitatis. 
Tam subtilis ingenii tamque magni consilii fuit , ut 
dum sententia principum, vel in causa decernendi 
iuris, vel in tractandis regni negotiis hesitaret, ipse 
cito nodum solveret, et quid aequius^ quid uti- 
lius esset, tamquam ab ipsius archano sapientiae 

V 



4 VITA HEINRICI IV. IMPERATORIS. 

sumptum, edoceret. Intendebat aliorum verbis, 
ipsemet pauca loquebaturj nec prior ad sententiam 
erumpebat, sed aliorum expectabat. In cuius vul- 
tum aciem oculorum suorum fixisset, eius animi 
motus perspiciebat, videbatque tamquam linceis 
oculis, sive adversum se cor odii, seu gereret amo- 
ris. Nec illud a laude vacat, quod in turba procerum 
caeteris eminentior, et maior se ipso videbatur, et 
quod in vultu terribile quoddam decus praeferebat, 
unde intuitus aspicientium tamquam fulmine rever- 
beraret, cum inter domesticos suos, et raram tur- 
bam, vultu placidus et statura aequalis appareret. 
Non sol^m potentes imperii sui metuebant eum, sed 
et reges orientis et occidentis adeo fama eius per- 
terruit, ut ante tributarii sint facti, quam victi. Ipse 
rex Greciae, ut metum dissimularet , amicitiam eius 
expetebat, et quem futurum hostem timuit, mune- 

/ ribus, ne fieret hostis, praevenit. Testatur hoc aurea 
tabula Spirensis altaris, tam artis novitate quam 
metalli pondere miranda, quam rex Greciae dum 
imperatoris votum et studium circa Spirense mona- 
sterium fervere cognosceret, nobile donum, et tam 
ei qui misit^ quam cui mittebatur^ dignissimum 
transmisit. Sed et rex Affricae , quia potentiam im- 
peratoris multum timuit^ eius fisco multum addidit. 
Oppressores pauperum oppressit , raptores in dire- 
ptionem dedit, contra se contumaces, contraque 
suam potentiam se levantes adeo retundit, ut in po- 
steris eorum regiae vindictae vestigia hodieque com- 
pareant. Q\io nimirum facto et suis in praesenti, et 
imperii rebus in futurum providit, ut discant non dis- 
turbare pacem, non armis imperium vexare. Hic 
velim abrumpere stilum; nam ventum est ad factio- 
nes, ad fraudes et scelera, de quibus vera scribere 

^ periculum , falsa crimen est. Hac lupus , hac canis 
< urguet*. Qiiid igitur faciam? Eloquar^ an sileam? 

1) Hor. Serm. II, 2, 64. 1^'^ >^*« J. ^/. 

Manus incipit et dubitat, scribit et rennuit, nolat e( 
delet) ut pene ignorem^ quid velim. !Sed turpe est, 
incoeptam materiam mutilatam relinquere^ et caput 
absque membris pinxisse. Pergam igitur ut coepi^ 
constans et securus inde, quod fides tua ea mitii 
spectata est, ut haec scripta nulli detegas, aut siqua 
foras exierint, auctorem non prodas. 

2. Cum imperator Heinricus^ de quo nobis sermo 
est, patri suo, gloriosissimo imperatori^ tertio Hein- 
ricO) adhuc puer succederet in regnum; nam illo 
parvulo pater naturae concessit, rogno priorem sta- 
tum adhuc tenente , non bella paceni disturbabant^ 
non classica quietem rumpebant^ non rapina gras- 
sabatur, non fides mentiebatur. Adhuc iusticia sui 
vigoris, adhuc potestas sui iuris erat. Hunc beatum 
regni statum Agnes imperatrix serenissima , ; virilis 
ingenii femina, multum iuvit^ quae una cum filio 
rem publicam pari iure gubernavit.- Sed quoniam 
aetas inmatura parum timori est^ et dnm metus lan- 
guet) audacia crescit, pueriles anni regis multis sug- 
gerebant animum sceleris.-Igitur quisque nitebatur, 
maiori se aequalis^ aut etiam niaior fieri; nmlto- 
rumque potentia scelere crevit, nec legis inetus 
uUus erat, quae sub rege parvulo parvam auctorita- 
tem habebat. Et ut omnia licentius facere possent, 
primo puerum matre spoliabant, cuius maturam 1002. 
sapientiam gravesque mores metuebant^ illud ha- 
bentes in causa , non decere regnum administrari a 
femina, cum multae reginae legantur administrasse 
regna virili sapientia. Sed pQstquam rex puer de 
sinu matris abstractus, in manus principum nutrien- 
dus venit, quicquid illi praescribebant faciendum, 
ut puer fecit: quem volebant, exaltavit, quem vole- 
bant, deposuit^ ut regi suo non tam ministrasse, 
quam imperasse merito dicantur. Cum regni cau- 
sam tractabant, non tam regni quam suae «ausac 
consulebant; idque praecipuum eis fuit in omnibus 

quae agerent, ante omnia suurn questum facere. 
Fuit haec perfidia vel maxima.^ quod eum quasi sub 
sigillo servandum . in puerilibus actis suae potestati 
relinquebant , ut et sic elicerent ab eo quod affecta- 
bant. Sed cum in eam aetatis et ingenii metam 
evasisset, ut quid honestum, quid turpe, quid utile^ 
quid non^, discernere posset, retractans quae sug- 
gestione principum inductus gessisset, multa quae 
gesserat, damnavit; et ipse iudex sui factus, ex his 
mutanda mutavit. Prohibebat quoque bella , violen- 
tiam et rapinasj nitebatur pulsam pacem et iusti- 
ciam revocare, neglectas leges restituere, et sce- 
leris licentiam resecare. Quos assuetos sceleri per 
edictum cohercere non potuit, per censuram legis 
et ius curiae ^ mitius tamen quam culpa exigeret, 
correxit. Quod illi non iusticiam sed iniuriam repu- 
tantes^ et qui legem abiecerant, lege constringi, et 
qui per omne nefas ruebant, frena pati respuentes, 
qualiter eum vel extinguerent, vel privatum facerent, 
consiliis incumbebant; non recolentes se debere ci- 
vibus suis pacem, regno iusticiam, regi fidem. 

1073. 3. Igitur Saxones, gens dura, bellis aspera, tam 
praeceps ad arma quam audax, vendicans sibi prae- 
rogativam laudis ex incepto furoris, repente super 
regem armis ruebant. Qm cum paucis contra innu- 
meros armatos confligere periculosum estimans, 

1074. vix elapsus|vitam laudi^ salutem fortunae praetulit. 
Aug. Itaque videntes inceptum suum votis suis non re- 

spondisse, ossa filii regis — nec dum enim impera- 
tor factus erat — 6 inhumanam mentem, 6 probro- 

1075. sam vindictam! effodere. Qua utraque iniuria gra- 
'"«• vissima rex commotus, exercitum contra gentem 

illam duxit, conflixit, vicit; vicit inquam aciem con- 
tra se instructam, non obstinationem erectam. Nam 
licet eos in pugna congressos vinceret, victos 
fugaret, fugatos persequeretur; licet bona eorum 

I) Hor. Ep. F, 2, 3. 

devastaret^ munitiones everteret, et omnia quae I075. 
victorem libet^ faceret, non tamen addeditionem 
cogi potuerunt. Iterum cum inde digressus , repa- 
rato in brevi exercitu eos invaderet, diffidentes viri- 
bus suis, utpote in priori bello gravissime contusis, 
quod saluti proximum erat, se dedidere, sperantes Oci. 
regem sola deditione contentum, gratiam suam fa- ^"^ 
cile donaturum. Sed longe praeter spem evenit^ 
nam rex eos exilio addictos^ in alienas terras misit, 
ubi dura custodia constricti, relaxationis edictum ex- 
pectarent. De quo exilio alii fuga elapsi , alii pro- 
pter pecuniam a custodibus dimissi, dum ad patriam 
et domum suam repedassent, recenti coniuratione 1076. 
se invicem obligabant^ ut parati essent ante mori, 
quam denuo deditione subici. Sed et validior eorum 
coniuratio facta est, quia nonnuUi Longobardorum, 
Francorum, Bawariorum^ Suevorum, data et accepta 
fide, iilis conglutinati sunt^ qui regem bellis undi- 
que pulsarent. Videntes autem regem bellis tangi 
posse, non deici, vexari, non superari: quippe cuius 
robur adhuc erat inexpugnabile : ut vires eius ex- 
tenuarent, confictis conscriptisque super eo crimi- 
nibus^ quae pessima et inmundissima potuit odium 
et livor excogitare, et quae mihi scribenti tibique 
legenti nausiam parerent, si ea ponerem, vera falsis'^ 
miscentes, apud Romanum pontificem Gregorium 
eum deferebant: non decere tam flagitiosum, plus 
notum crimine quam nomine, regnare^ maxime cum 
sibi regiam dignitatem Roma non contuleritj opor- 
tere Romae suum ius in constituendis regibus reddi^ 
provideret apostolicus et Roma regem ex consiho 
principum, cuius vita et sapientia tanto congrueret 
honori. Qua, surreptione delusus apostohcus, simullt 
et honore creandi regis. quem sibi fallaciter obtu- 
lerant, impulsus^ regem banno innodavit, et episco- Kcbi. 
pis ahisque regni principibus ut a communione ex- '^'^- 
communicati regis se retraherent, denunciavit; se 

1076. cito venturum in Teutonicas partes , ubi de negotiis 
aecclesiastis et potissimum de regno tractaretur. 
Quin et hoc addidit: absolvit omnes a iuramento, 
qui fidem regi iuraverant, ut contra eum impelleret 
absolutio , quos fidei tenuit obligatio. Quod factum 
^ multis displicuit — si cui displicere licet, quod apo- 
stolicus fecit — et asserebant tam inefficaciter 
quam illicite factum, quod factum est. Sed non 
ausim assertiones eorum ponere, ne videar cum 
eis apostolici factum refellere. Mox episcopi, tam 
illi quos amor quam quos timor in partem regis 
traxerat, metuentes ordini suo, ab eius auxilio ple- 
rique se retrahebant; quod et maior pars procerum 
factitabat. Tum vero videns rem suam in arto si- 
/ 1077. tam, inito tam occulto quam astuto consiho, subi- 
^ '«"• tum et inopinatum iter in occursum apostoHci arri- 
' puit, unoque facto duo peregit, scihcet et banni 
solutionem accepit, et suspectum sibi coUoquium 
apostolici cum adversariis suis ipse medius interce- 
pit. Pro imposito sibi crimine parum respondit, quia 
ad accusationem inimicorum suorum, etsi vera fuis- 
set, non sibi respondendum asseruit. O^id vobis 
profuit hoc egisse, ut banno illigaretur, cum de 
banno solutus potentia sua potenter utatur? Quid 
vobis profuit, eum fictis criminibus accusasse, cum 
accusationem vestram facifi responso, ut ventus 
pulverem, dissipaverit? Immo quae dementia vos 
contra regem vestrum et orbis rectorem armavit? 
NihU coniurata vestra malignitas proficit, nihil per- 
agit. Quem Dei manus in regno firmavit, vestra 
deicere non poterit. Ubi fides, quam iUi iurastis? 
Quare beneficiorum, quae regia hberaUtate contuht 
M in vos, obUti estis? Utimini vel adhuc sano consiUo, 
non furore; poeniteat vos incepti, ne forte fortior 
vobis superveniens, vincat vos et pedibus suis con- 
culcet vos, et ea vindicta feriat, quae futuris saecu- 
is demonstret, quid regia manus valeat. Saltem 

vos 6 episcopi videte ne pereatis de via iusta^ videte 1077. 
ne transgressores promissae fidei fiatis; alioquin 
quid consequatur vos , ipsi nostis. 

4. Igitur rex ab apostolico regressus , bene- Mari. 
dictione pro maledictione accepta, Roudolfum ducem ^^* 
super se regem creatum invenit; qui audita regres- 
sionis eius fama^ ante paratus ad fugam quam ad 
pugnam, ante pulsus quam victus, in Saxoniam 
fugit. Facile est regnum accipere, difficile tueri. 
Sed nulli mirum sit, virum in rebus beilicis exerci- 
tatum et strennuum nunc fugisse, quia sepe iustior 
et victrix causa fortes in metum mittit et in fugam. 
O avariciam pestem pessimam^ quae bonos mores 
transvertit, et sepe ipsas virtutes ad vicia trahit. 
Iste Roudolfus dux eximius^ vir magnae auctoritatis 
et laudis in toto regno. veri rectique tenax, fortis in 
armis^ denique spectatus in omni genere virtutum, 
iste inquam , avaricia quae vincit omnia victus , et 
supplantator domini sui factus , fidem incerto post- 
posuit honori. Fuere tamen, qui dicerent ab aposto- 
lico eum inmissum , nec umquam tantae virtutis vi- 
rum magis avariciae quam consilio cessisse : et hoc 
in argumentum sibi sumebant, quod apostolicus ta- 
cuit, dum post absolutionem regis Roudolfus regnum 
invasit^ iuxta illud comici^: Quitncet^ satis laudat 
Itaque rex cedente Roudolfo, cuius caput, si depre- 
hensus esset, vindex gladius digne rotaret, Bawa- 
riam^ Sueviam invasit, et coniurationis adversum se 
sotios vastavit, munitiones eorum fregitj nec tamen 
pro iniunae suae materia se vindicabat, sed sciens Aug. 
in ultione freno uti , longe infra metam culpae cohi- 
bebat habenas vindictae. Sed Roudolfus ut dedecus 
fugae virtutis facto recompensaret, WirziburgensemV 
civitatem obsedit, ubi tamen fraude magis quam 
virlute pugnatum est. Nam cum rex ad propeilen- 
dum hostem exercitum convocasset, instructa am- 

1) Tcr. Eun. III, 2, 23. 

barum partium acie, et primis inter se praelia mi- 
scentibus, quidam equites regiae partis, mercede 
conducti, qui se regis lateri quasi fidi clientes appli- 
cuerant, subito in ipsum arma verteruntj sed aere 
munito corpori livorem, non vulnus inflixerunt. Heu 
miserrimi, quibus pretium et sceleris causa fuit et 
necis , quos uno in loco et crimen involvit et vin- 
dicta^ nam eos tot vindices dextrae in frusta con- 
cidebant^ ut in eis humani cadaveris figura periret. 
Fit tumultus^ exoritur clamor, spargitur verbum, 
regem interfectum 5 quo verbo perterritus exercitus 
fugit, hostis insequitur, et quoniam in equis equitum 
salus praeter paucos constabat, solis peditibus mi- 
serabile fatum incubuit; ideoque victoria quanto 
maioris sceleris , tanto minoris tituli fuit. Sic hostis 
urbe capta, impositoque praesidio, in Saxoniam re- 
gressus est^. Quid improbe tibi profuit^ vel in- 
discreta caedes fugientis vulgi, vel fortuna captae 
urbis, cum nec urbe diu, numquam autem regno 
potiaris? Rex enim brevi post tempore cum exer- 
citu reversus, ereptam urbem recepit^ nam hi qui- 
bus provincia tuendae urbis tradita fuerat, ex urbe 
profugerant. Postea Saxoniam sepius cum exercitu 
ingressus, aut victor aut aequa manu recessit; sed 
ad ultimum reversus, tam notanda quam fehci victo- 
ria vicit, magnumque mundo documentum datum 
est, ut nemo contra dominum suum consurgat. 
1080. Nam abscisa Roudolfus dextera dignissimam periurii 
'^"' vindictam demonstravit, qui fidem domino suo regi 
iuratam violare non timuit; ettamquam alia vulnera 
non sufRcerent ad mortem, accessit etiam huius 
membri poena, ut per poenam agnosceretur et culpa. 
Sed et aliud notandum in illa victoria contigit, vide- 

1) Haec inaccurato narrala sunt; auclor enim bellum cura Rudolfo 
a. 1077 et 1078 geslum el proelium apud Mcllrichsladt commissum 
confudit cum pugna Bleichfcldensi a. 1086, post quara urbs Wirzi- 
burgensis a. 1086 prirao ab impcraloris adversariis occupata , nec 
multo post ab Ileinrico reccpla est; cf. Ann. August. SS. III, 132. 

licet quod tam victor, quam victus exercitus fugit; 
nimirum hoc ordinante desuper divina clementia., ut 
post ruinam capitis, ex alterna fuga tolleretur nefas 
altemae caedis. Sed gens dura nec damno monita 
est, nec signo^ quin potius ut obstinatione vinceret, 
quod manu non poterat, Herimannum novum sibi 108I. 
regem constituit, qui et ipse novo modo periit. Nam Aug. 
cum Saxones eum de terra sua proturbarent, quic- 
quid iilud fuerit, quod eis in illo displicuit, reversus 
in patriam suam, portans inane nomen regis, ad 
Herimannum Trevirensem^ episcopum se contulit, 1088. 
quem etiam ad ausum sentiendi contra regem in- 
expugnabilis munitionum firmitas impulerat. Quanta 
potentia regis, qui alendus fuerat, non ex suis, sed 
ex opibus alienis ! Q^adam die cum iter ageret, in- 
cidit animo suo iocus ille , ut ad castellum quo ituri 
erant, sub specie hostium ruerent, et quae audacia^ 
quae virtus animis defendentium inesset, tempta- 
rent. Quam mirabilem viam, quam inopinam sepe 
invenit quod futurum est, ut fiat! Cumque portam 
absque claustris et absque custode repertam irrum- 
perent, aliis qui intus erant^ raptis armis viriliter 
contra procurrentibus , aliis latebras enerviter que- 
ritantibus. femina. sexu femina non animo, quae in 
turrim evaserat, molarem in caput regis demisit. 
Et sic ille manu feminea, ut mors eius turpior esset, 
occubuit. Sed ut hoc dedecus dealbarent, feminae 
factum in virilem personam ex composito trans- 
tulerunt. 

5. Post hanc regum fortunam in creatione regum 
diu haesitatum est, et casus praeteriti metus erat 
futuri. Vicit tandem cupiditas, et Ekkibertum mar- 
chionem ad ambitum regni forti manu impulit. Qui 
tamen in morte sero didicit, quod alter ex alterius 
damnis instrui possit. Urbs erat in Saxonia, quae 
quia fortunam regis prospero ire cursu videbat, in 

IJ imo Mclcnscni. 

partes eius se converterat, praesumens fiduciam et 
ex loci sui tirmitate, et ex regia subventione. Quod 
indigne ferentes Saxonum proceres, urbem obsi- 
dione vallabant. Marchio vero Ekkibertus^ qui spe 
potiundi regni intumuerat, ut se accommodaret ad 
id quod afFectabat, maiori super omnes robore ad 
obsidionem illam ibat, praemissaque multitudine 
cum paucis ipse sequebatur^. Quem deviantem a 
publica via, ne forte incideret in hostes — quis enim 
tam potens qui hoste careat, aut qui hostiles insi- 
1090. dias non metuat? — latens semita per quoddam 
arbustum duxit. Quam occulta iudicia tua Deus, 
quam miro ordine et abscondis quae facturus es, et 
aperis quae abscondisti! lam meridianus ardor solis 
equos equorumque sessores urebat, et ut fit, sitim 
aestus accendebat. Praeterea tam gravis sopor fes- 
sis obrepit, ut coUa somno languida penderent, et 
equi frenis non flexi liberam viam carperent. Haut 
procul in recessu saltus solitarium molendinum con- 
spexere, quo divertentes sopori se dedere, misso 
interim molendinario , qui de villa potum sitientibus 
afferret, Qui dum imposito scapuhs suis utre festi- 
naret^ aliquos scutatos ad praedictam obsidionem 
tendentes obvios habuit, qui erant occulte fideles 
regis, licet adversae partis. A quibus interrogatus, 
unde prodiret, quo tenderet, cur tam anhelus pro- 
peraret, nesciens celare quod sciebat, hospitem 
suum et causam itineris indicavit. Qui stupefacti, 
seu metu, seu potius gaudio, versantes inter 3e quid 
agerent, quid pericuh, quid contra premii, quid vir- 
tutis, quid laudis^ quid fidehtatis inesset, si tam 
magnum hostem regis ferirent: occasionem illam 
non frustra sibi oblatam, maximam virtutem per 
maxima discrimina probari: incitatis alternatim ani- 

1) Et hic errassc noslriim oporlol, quoniain innc plerique Saxonum 
ad Heinricum se converleranl, Ekberlus aulem omnibus ferc infestus 
erat. Regnum iam yiycnte Herimanno affectaverat. 

mis, inmissis equis ad molendinum properabant, 
sed pervenerunt ante votis quam equis. Incepta est 
pugna^ quae diu dura fuit et dubia^ quia virtute pa- 
res et numero congressi, hi pro laude^ illi pro vita 
pugnabant. Regis tamen fortuna vicit, et hostis fero- 
cissinyis^ non in acie sed in molendino peremptus, 
turpiter iacuit. Fehx nimium es , et multi semper 
nominis mola, ad quam trahit homines non tam 
tuum volubile officium, quam famaj quae et molendo 
pugnam illam narras, et narrando molis. Sic ille 
conventus procerum confusus, procinctum solvit, sic 
ab obsidione infecto negotio recessit. Itaque res re- 
gis in altiorem et feliciorem statum se cottidie pro- ^ 
movebant; adversariorum autem eius deorsum ver- 
gebant, et omne eorum inceptum in turpem exitum 
desinebat. 

6. Cum ergo cernerent nuUum se habere suc- 
cessum, nec in armis, nec in electione regum, 
iterum se conviciis armaverunt^ et eum apud apo- 
stoHcum praeter aha multa et nefanda criminati 
sunt, quod reges christianissimos, quos ipsi non sine 
auctoritate apostolici creassent, ille ob crimen suum 
extorris a regno factus, occidisset^ sanguine regnum 
usurpasset, igne, praeda^ ferro cuncta vastasset, et 
tyrannidem suam adversus aecclesiam et regnum 
omnibus modis exercuisset. Ad quorum criminatio- loso. 
nem apostohcus eum iterum banno^ ut ipsi iacta- 
bant, iUigavit. Sed non magni ponderis ille bannus 
habebatur, eo quod non rationis sed arbitrii, non-^ 
amoris sed odii esse videretur. Cernens autem rex, 
apostolicum ad hoc tendere, ut se regno privaret, 
nec aha sui oboedientia contentum, nisi ut regno 
renunciaret, ex oboedientia in rebeUionem, ex hu- 
miUtate in tumorem relabi coactus , hoc apostoUco 
facere parabat^ quod apostoUcus sibi faciendum in- 
tenderat. Cessa obsecro, rex gloriose, cessa ab hoc 
moUmine^ ut aecclesiasticum caput de suo culmine 

deicias^ et in reddenda iniuria te reum facias. Iniu- 
riam pati, felicitatis est; reddere^ criminis. 0"^^^- 
bat itaque rex causas et occasiones, qualiter eum 
eiceretj inventumque est, eum Romanam sedem 
olim abiuratam insedisse , quam iccirco abiuraverit, 
quia ad eam , dum archidiaconus esset , adhuc vi- 
vente domino suo per ambitionem aspirare voluerit. 
Utrum haec vera sint an falsa^ parum comperi. Ahi 
asserebant, alii figmentum esse dicebantj utrisque 
Roma fuit in argumentum : his , quod Roma mundi 
domina numquam pateretur tale nefasj iilis, quod 
ea cupiditatis ancilla facile permitteret ob precium 
^ omne nefas. Mihi autem in medio res rehnquenda 
est, cum incerta nec possim defendere, nec ausim 

1081. affirmare. Igitur cum exercitu rex Romam perge- 
bat^ proterens in via quicquid obstabat. Oppida fre- 
git, tumida pressit, ardua curvavit^ factiones dissi- 

Mai. pavit. In cuius adventu Roma persuasa^ quae de- 
buerat honores , arma , tamquam Poenus Hannibal 
Alpes transcendisset, parabat^ et regi suo velut hosti 
portas praecludebat. Unde rex iusta commotus in- 
dignatione, Urbem obsidione^ qua res postulabat, 
occlusit, et qui sibi aditum^ iUis exitum negavit. 
Missi circumquaque , qui castelia frangerent, villas 
everterent, bona diriperent; provinciaeque nocuit 
exterius, quod Roma se clauserat interius. Foris 
bella^ intus metus erat. Undique machinae surge- 
bant; hinc murum aries pulsabat^ inde miles scaiis 
j^ ascendere parabat. Econtra qui in Urbe erant, tela, 
saxa , praeustas sudes , ignemque iactabant ; inter • 
dum egressi, comminus committebant. Utrimque 
fortiter pugnatum est; hos causa^ illos periculum 

1083. audaoes fecit. Quadam die, cum exercitus uterque 

lun. pugna aestuque fessus , circa meridiem sopori se 
dedisset, et nec speculator, ut fortuna voluit, vigila- 
ret, unus ex scutariis propius ad murum, ut pila 
legeret, accessit. Cumque erectis et intentis auribus 

explorasset, intus neminem adesse — nam murum 
et propugnacula vacua cernebat — adiutus et animi 
confidentia, et corporis levitate, manibus et pedibus 
sursum enitebatur, donec tandem muri summitatem 
apprehendit. Tum vero, cum iactatis circumqua- 
que oculis neminem videret, inter spem et metum 
positus, toto corporis motu sociis innuebat, vixque 
se a clamore, cum tardius innuentem attenderent, 
abstinebat. Qui raptis armis et scalis properantes, 
citius, ut aiunt, dicto murum superantes, captam 
Urbem sero defendentes interficiunt. capiunt^ fugant. 
Dedignabatur iam rex reclusum portarum aditum^ 
ubi et sequens a praeeunte tardaretur. et praece- 
dens a sequente premereturj sed in ultionem te- 
merariae praeclusionis iussit, ut fracto muro tam 
latum ingressum sibi panderent, qua totus exer- 
citus aequato iunctoque latere se simul inmergeret. 
Igitur ubique mors, ubique luctus erat; Roma con- 
tremuit, dum impulsa turrium altitudo corruit. Fugit 
apostolicus ^, et qui omnes in periculum impulerat, 1084. 
omnes in periculo deseruit. Tandem Romam prae- ^"'- 
sumptionis suae poenituit, et quae prius meruisse 
poterat, ut a rege donis honoraretur, nunc ingenti 
pecunia apud regem vix optinuit, ne tota subverte- 
retur. Mox sedatis omnibus, rex causam cur ve- 
nisset, in pubhcum protuht; quod de apostohco cri- 
men accepisset, retuht, multisque hoc ita factum 
confessis, Clementem papam ad electionem omnium Mart. 
instituitj a quo ipse communi omnium favore con- ^*- 
secratus imperator, et patricius factus, Romae se Alart. 
per ahquod tempus, dum omnia in sohdam refor- ^^' 
maret concordiam, continuit. 

7. Nec praetereufidum , quod et relatio fidelium 

l)Gregoriuoa cum Roberto Wiscardo, depulso Hcinrico, Urbem exiisse, 
satis n^um est. Verum haec omnia quantum a yeritatc recedant, 
iam «annbrum numeri ostendunt. Civilatem Leoninam Heinricus yi 
cepit; Urbem ipsam anuo post Romani ei tradiderunt. Gregorius 
aulem in mole Hadriani inclusus manebat. 

personarum in Teutonicas partes diffamavit, etipsa 
Roma asserit. Imperator consueverat quoddam ora- 
torium orationis causa frequentare, et nuUum diem, 
quin veniret, praetermittere. Elegerat autem sibi in 
eodem oratorio locum orationi familiarem, ubi tanto 
intentius, quanto secretius orationi vacaret. Hanc 
eius consuetudinem dum quidam profanae mentis 
attenderet, seu propria seu potius aliena instimula- 
tus nequitia, grande saxum super trabem ad fe- 
riendum desuper caput imperatoris posuit, sublata- 
que de laqueari tabula, quae caput imperatoris recte 
despiciebat, mittendo ponderi foramen aperuit, di- 
misso fune sepius explorans , ne saxum in cadendo 
falleret. Postquam satis exploratum est, minister 
doli sursum in nocte scandens^ desuper observabat, 
dum imperator staret ad orandum in loco quo con- 
sueverat. Tum ille alieni avidus exicii, sed nescius 
sui, cum pondus in caput imperatoris libraret — 
imperator autem parum se de loco moverat — cum 
pondere infelix ipse pondus , illeso imperatore ceci- 
dit ^Per totam Romam cito res innotuit, et pleps 
quae non facile sedari potest, dum mota fuerit, in- 
vito imperatore semianime corpus , per rupes , per 
saxa tractum, in frusta discerpsit. Tum vero cuncti 
rem signo non eventui assignantes , fide et animis 
imperatori devinctiores facti suntj et inimicum con- 
silium non solum illi fideles firmavit, sed et multos 
ex inimicis fideles fecitj sicque dum nocere studuit, 
profuit. Denique imperator omnibus Romae com- 
positis^ impositoque Urbi praesidio, ne ea fidem 
mutaret, novae dignitatis apicem gerens, in Teuto- 
nicum regnum reversus est. Sed nuUa fortuna longa 
est; nam hi quos imperator Romae praesidium im- 
posuerat, aegritudine correpti, quam et locus et 
tempus intulerat — erat enim aestas — n^ uno 
quidem superstite mortui sunt. Tunc Roma fugo 
praesidii sublato, compos arbitrii sui facta, ad 

ingenium rediit, et resunriptis adversus imperatorem 
armis^ pulso apostolico alium constituit; nam ille 
prior Gregorius a vita decesserat^. Quod ubi injpe- t085. 
ratori compertum est, iterum adversus Romam exer- 1090. 
citum promovitj sed in Italiam veniens, cum legati 
a Roma pactum pacis ferentes ocurrerent, et eum 
inimici retro moliminis fama sequeretur, relicto in 
Italia filio Chounrado, iam tum regni sui herede 
designato^ regressus est, scilicet qui se grassanti 1093. 
Mahthildae , et pene totam Itaham sibi vendicanti, 
opponeret, et regnum, quod futurum erat suum, de 
manu feminae toUeret. ^Quid facient inimici, cum 
insurgant in parentes ipsi filii? Aut unde securitatem 
sibi quis promittat, cum'Tiec ab eo tutus sit quem 
genuit? Cessent iam conubia^ nemo sibi optet here- 
dem: heres tuus erit hostis tuus, nam non solum te 
domo tua praediisque spohat, sed et vita spoliare 
festinat. Fihus imperatoris, quem in Itaha refictum 
a patre, et quam ob rem relictum diximus, a Mah- 
thilde persuasus — quem enim astutia feminea non 
subvertat, aut decipiat? — iunctus inimicis patris 
coronam sibi imposuit, regnum invasit, profanavit 
ius, confudit ordinem, impugnavit naturam, quere- 
bat patris sanguinem^ quia non nisi sanguine patris 
regnare potuisset. Quod ubi ad hostes imperatoris 
currens fama pertuht^ exultabant^ plaudebant^ can- 
tabant.^ laudabant factum filii^ praecipue feminam 
ducem facti. Mittebant propere legatos , qui stimu- 
lum animo novi regis adicereht, et adderent oleum 
camino 5 qui pro se, sed contra se, fidem et opem 
perpetuam iurarent, quamquam dudum se tam fiho 
quam patri numquam obtemperaturos coniurassent. 
Imperator autem ad hanc famam tametsi intus doluit, 
in gravitate tamen sua se foris tenuitj et non suam.^ 

1) Wibertus aestate a. 1085 Roma pulsus est; Gregorius VII obiit •*. 
d. 25. Maii eiusdem anni, sed Viclor III dcmum 24. Maii 1086 
electus est. 

2 

sed filii fortunam conquestus est. Cum autem eum 
ab incepto revocare non posset^ non tam suam in- 
iuriam ulcisci, quam exemplum iniuriae per ultionem 
toliere querens, filium exheredare, et fratrem eius 

1097. Heinricum adhuc puerum in regnum promovere. co- 
gitabat. Igitur multis procerum conventibus habitis.» 
imperator super fiho suo Chuonrado conquestus est, 
quod additus hostibus regni, regnum invasisset^ quod 
patrem non solum regno, sed et vita privare cona- 
retur: iniuriam suam publicam esse debere, vel si 
nulium ea moveret, saitem hoc rei publicae causae 
praestarent^ ut neminem per vim et scelus regnare 
paterentur, transferrent potius electionem in mino- 
rem filium suum, quam iure maior amisisset. Pleri- 
que contra nitebantur, magis utentes ingenio quam 
iusto et vero; multi autem publico bono faventes, 
sententiae votoque imperatoris concordabant. Tan- 
dem omnibus in unam sententiam coeuntibus^ et 
concordi favore approbantibus, imperator minorem 
filium^ invasore prius ex decreto curiae diiudicato^ 

1098. heredem regni sui constituit; a quo ne et ipse abiret 
in viam fratris sui, iusiurandum accepit, videlicet 
ne umquam se vel de regno, vel de praediis patris 
eo vivente^ nisi forte ex consensu ipsius, intromit- 
teret. lam tum murmur et metus erat, inter duos 
fratres intestina beiia fore, magnamque regni cla- 
dem futuram. Sed qui omnia dispensat^ hunc metum 

1101. i^to maioris fihi sustulit, et ut regnum in unam con- 

'"'• cordiam redire possef, occasionem dedit. Quibus ita 

' transactis^ hostes imperatoris detruncato totiens ca- 

pite non habentes cui adhererent, pactione subacti, 

quod optimum erat, in pacem bella. in domesticam 

securitatem castra converterunt. 
1103. 8. Igitur ut ubique pax et tranquillitas esset, 
^*»- ^- convocatis ad curiam primatibus^ pacem per totum 
Y regnum sub iuramento firmari fecit, et ad inhibenda 

mala quae fiebant, gravem poenam in transgressores 

decrevit. Quod quidem pacis decretum, quantum 
miseris ac bonis profuit, tantum perversis et poten- 
tibus nocuit. IUis copiam, istis egestatem et famem 
intulit. Nam qui in milites bona sua distraxerant, ut 
multo milite stipati procederent, et aliis armatorum 
copia longe praestarent, hi dum sibi licentia rapina- 
rum erepta est, ut pace ipsorum dictum sit, egestate 
laborabant^ cellaria eorum penuria et fames possi- 
debat. Qui nuper spumeo ferebatur equo, contentus 
esse coepit vel rustico iumento. Qui nuper non aliam 
vestem querebat, nisi quae rubeo murice tincta ar- 
deret, bene secum actum aiebat^ si nunc vestem 
quam natura suo colore tinxisset, haberet. Gaudebat 
aurum non se iam in luto calcari, dum ferreis cal- 
caribus inopia cogeret uti. Denique quicquid vani- 
tatis quicquid superfluitatis corrupti mores intulerant, 
totum penuria magistra resecabat. Oppidula in ripis 
posita, quibus praeda navium victum praebebat, 
nauta securus, esuriente oppiduli praeside^ praeter- 
ibat. Mira res^ nec minus ridicula; aUi iniurias suas 
iniuriis vindicant, imperator suas pace vindicabat. 
Cum autem domini cum satellitibus suis per aliquos 
annos hac lege stringerentur, anxii quod non hceret 
eis uti hbertate perversitatis suae, iterum adversus 
imperatorem murmur movebant, iterum super eius 
factis sinistrum rumorem seminabant. Quid illud 
rogo est^ quod admisit? Nempe hoc erat, quod sce- 
lera prohibebat, quod pacem et iusticiam revocabat, 
quod iam latro viam non obsedit^ quod silva suas 
insidias non occultavit, ^quod mercatori nautisque 
liberum erat suam ire viam, quod vetitis rapinis 
raptor esuriebat. Cur obsecro vobis non ahunde^ nisi 
ex rapto vivere placet? Reddite agris, quos ex agro 
deputastis armis 5 coaequate numerum sateUitum ad 
mensuram facultatum^ recoUigite praedia vestra quae 
stulte sparsistis^ ut multos armatos haberetis, et 
redundabunt omni busbonis horrea et ceUaria vestra^ 

2* 

nec erit amplius' necesse aliena tollere, cum quilibet 
ex proprio possit habundare. Sic fit, ut nec impe- 
rator crimine denotetur, nec bellum in regno mo- 
veatur, sic lit, ut et corpori satisfacere habeatis. et 
animas vestras, quod felicissimum est, salvetis. Sed 
nichil ago, asinum ad lyram voco: consuetudo mala 
aut numquam aut vix toUitur. 

9. Igitur assueti rapinis, ut occasionem repeten- 
dae consuetudinis invenirent, movendis iterum bellis 
animum intendebant, iterum emulum imperatori re- 
perire querebant, ad quam rem filium eius maxime 
idoneum estimabant. Itaque ut suggestioni locum 
invenirent, quae prima decipiendi lenocinia erant, 
frequenter eum venatum secum abducebant^ convi- 
viorum illecebris inescabant, iocis in dissolutionem 
animi mittebant, et ad pleraque facienda^ quae ado- 
lescentia suadet^ secum trahebant. Denique ut fit 
inter adolescentes, quodam sodalitatis glutino vincti 
sunt, ut etiam fidem dextramque mutuis secretis 
darent. Cum ergo eum multis dolis irretitum, decipi 
posse considerarent, quadam die inter alia^ tam- 
quam ex obliquo^ patrem eius in mentionem addu- 
cebant: se mirari, quod tam durum patrem pati 
possetj nichil eum a servo differre, cum omnia quae 
servi sunt, toleraret; patrem eius senem esse, et 
moderandis regni habenis invalidum : si investituram 
regni usque ad obitum eius diflFerret, haut dubium 
quin alter illud sibi praeriperet; illum multos fautores 
habiturum propter invidiam et odium patris sui : se 
autem omnium vota in se transferre, si non cuncta- 
retur suscepti regni gubernacula possidere^ maxime 
cum patrem eius excommunicatum et aecclesia du- 
dum abiecerit, e.t proceres regni reprobaverint; nec 
sibi observandum, quod incaute iuraverit, immo tum 
demum se sanctificasse, si iuramentum excommu- 
nicato iuratum irritum faceret. Pater vero nihil mali 
de fiho suspicatus, familiaritatem eius cum maioribus 

regni probavit, sperans eos sibi postmodum tanto 
fidelius et validius auxilium ad optinendum regnum 
laturos^ quanto prius invicem in amore coaluissent. 
Quid multa? Statim illectus et abstractus a concu- 
piscentia^ malignae suggestioni^ ut semper seductilis 
est adolescentia ^ nec voto defuit nec facto. Igitur 
filius imperatoris observans tempus recedendi a 
patre, quando id maximo patris incommodo fieret, l|04. 
euntem illum cum exercitu contra quosdam Saxonum ^^^* 
rebelles^, qui per legatos obviam imperatori missos 
pactioni insistebant^ repente abstractis ab eo multis, 
deseruit^ procul dubio deserendus ab his^ qui sibi ut 
desertor fieret, persuaserunt. Missis imperator post Dec. 
eum legatis^ tam iacrimis quam mandatis revocavit, *'^- 
obtestans eum, ne senem patrem contristaret j immo 
ne patrem omnium offenderet, ne se sputis homi- 
num exponeret, ne se fabulam mundo faceret; in- 
super meminisset^ qua se sibi cautione obligasset: 
hostes esse non amicos^ insidiatores non consilia- 
tores^ qui sibi talia suggessissent. Ille prorsus abnuit^ 
et se non ulterius secum partem habiturum^ quia 
excommunicatus esset, asseruit; ita sub specie cau- 
sae Dei suam causam egit. Ilico Bawariam, Sue- 
viam, Saxoniam percurrit, proceres convenit, attraxit i io5. 
omnes, ut sunt ingenia novarum rerum cupida, et '"'• 
subintravit in regiam potestatem, tamquam sepe- 
lisset patrem. Mox castellum Nourinberch minax 
obsedit^ ubi quanta virtute pugnatum sit, clades 
utriusque partis argumento fuit. Sed obsessis quanto 
minus spei, tanto plus animi inerat 5 et nisi impera- Aug. 
tor sceleri parcens, castellum tradi praecepisset, 
adhuc ibi cassa obsidione laboraret^ excepto si sola 
fames, quae cuncta expugnat, illud non expugnaret. 
Ecce quanta pietas patris! Reddidit contra filii fa- 
ctum paternitatis affectum; non attendit iniuriam^ 

1) contra Thcodericum comiteni, qiii Harlwicum clectum Magdebur- 
l^ensera captivaTerat. 

1105. sednaturam^ maluit oppidum tradi^ quam filii discri- 
^"^- mine liberari^ maluit eius iniurias tolerare, quam 
vindicare. Igitur oppidani^ oblata qualem vellent 
pactione, oppidum tradideruutj dimissoque exercitu 
rex Ratisponam se contulit, ut eam, dum adhuc an- 
cipiti penderet animo, stabilem sibi fixaque fide im- 
mobilem faceret. Quod ubi comperit imperator, sedit 
^ enim tunc in urbe Wirziburgensi, reputans filium vel 
in itinere vel in urbe comprendi posse, tam prae- 
cipiti tamque tacito cursu eius vestigia sequebatur, 
ut iter eius non ante, donec non modica turba suo- 
rum transito Danubio ad urbem inmissis equis rue- 
rent, praesciretur. Obstupefactus filius ad tam subi- 
tam et inopinatam rem, ex urbe profugit. Cur fugis 
non fugiendum, cur fugis patrem tuum? Sequitur 
te, non persequiturj sequitur inquam^ non ut hostis^ 
sed ut pater^ non ut perdat, sed ut servetj sequitur 
ut turbatam ex te rem publicam in quietum statum 
restituat, et tuis rebus in futurum prospiciat. Missis 
ilico rex nunciis perBawariam et Sueviam, sparsum 
exercitum recollegit; quae res imperatorem, ut et 
ipse cogeret exercitum, coegit. Igitur exercitus uter- 
que ad fluvium Regin se sibi opposuit; hinc pater, 
inde filius; hinc pietas, inde furor consedit. Cum- 
que potentiores utriusque partis tamquam tanti di- 
scidii mediatores convenirent, qui ex parte impe- 
ratoris erant, persuasibilibus illecti verbis, et multis 
magnisque poUicitationibus attracti, erga imperato- 
rem in fide frigebant 5 et nisi domesticam fraudem 
praesensisset, solus cum paucis periculo relictus 
esset. Igitur quod faciendum fuit, sceleri fortunae- 
que cedendum putavit, et ad similitudinem David, 
ne filius parricida fieret, fugit. Quam mirabiliter 
gratia Dei operatur! quam evidenti signo nos docet, 
si doceri vellemus, si caecum cor non haberemus ! 
Cogitans imperator, quod inimici sui hac qua vene- 
rat, persequerentur eum, ad ducemBoemiae divertit; 

qui quamvis nuper eum in arto non bene reliquisset, 1105. 
cum magno tam^n honore suscepit^ et usque in 
Saxoniam deduxit; ubi quamvis infestos et fortes 
inimicos haberet, per eos tamen et ab eis usque 
ad Renum honorifice deductus est. Unde hoc, nisi 
quod manus Domini erat cum eo, et invisibilem 
ducem habebat^ qui eum securum per tela, per 
hostes. ducebat? Hoc miraculo monitus es, o fili 
imperatoris, si moneri posses, ut disceres venerari 
patrem tuum, non persequi, quem venerati sunt, 
cum in manus eorum venisset, etiam inimici. Sed 
durius moneberis, cum ex hac tam leni admonitione 
non corrigaris. Cum autem imperatoris fuga cognita 
esset, eventus ille multos ab eo seduxit.^ multumque 
rebus filii sui accedere, suis autem decedere fecit. 
/ 10. Continuo rex ut faventem sibi fortunam ur- 
gueret, curiam Mogoritinam ad natale Domini in- ^ 
dixit, invitavit proceres, accersivit multos^ ut cunctis 
innotesceret, quia dominus rerum esse vellet. Ad 
quam curiam etiam imperator convocatis necessariis 
suis, venire disposuit, volens in ratione ponere, re- 
ctene secum an secus actum esset. Quod cum agno- l>ec. 
vissent adversarii eius, metuentes et sibi et causae 
suae, si veniret ille tam armatus multitudine, quam • 
ratione, hanc fraudem regi suggerebant- ut obvius 
patri, sumpto valde poenitentis vultu, culpam fate- 
retur, et gratiam expeteret : dolere se, quod malignae 
suggestioni consensisset, paratum se ad omnem 
satisfactionem, dummodo gratiam inveniret. \ Et si 
sic occasionem fraudis invenire posset, uteretur illa^ 
sin autem, fraus ipsa pro fide, simulatio teneretur 
pro veritate. Hac instructus arte cum venisset ad 
patrem^, pater credulus verbis etlacrimis filii, irruit Dec. 
super collum eius, flens et deosculans eum, gavisus '^^- 
instar illius euangelici patris, revixisse filium qui 
mortuus fuerat, et inventum qui perierat? Quid 

\) Confluenliae. 

1105. multa? Condonavit filio tam poenam quam culpam; 

et hoc fuit illi iniuriam filii vindicasse, paterna leni- 

Ter. tate filium corripuisse, iuxta illud comici : Pro tnagno 

y^^2,peccalo filiiy paululum supplicii satis est patri.) Post 
haec patrem sicut ficta poenitudine, sic et consilio 
fefellit, suggerens ei, quemadmodum sibi suggestum 
fuerat, ut dimissa tanta multitudine, ad curiam ambo 
mediocri copia venirent ; nihil esse, cum ipsi coissent 
in concordiam^ quod illi resisteret; vastari omnia, 
si pergerent ea copia. Placuit consilium patri 5 bo- 
num quidem^ si fraudulentum non fuisset. Dimissa- 
que multitudine, non plus quam trecentis viris ad 
curiam filio comite pergebat. Ventum est ad noctur- 
nam mansionem;|ibi se filius obsequio patris totum 
impendebat, ibi se pater cum filio mirum in modum 
per totam illam noctem oblectabat, coUoquebatur, 
^ coUudebat, amplexabatur, osculabatur, avidus re- 
compensare damnum oblectationis diu intermissae, 
sed nescius illam oblectationis noctem ultimam esse.| 
Mirum, fraudem umquam tam ordinatam fortunam 
Dcc. habuisse. Postera namque die cum iam appropin- 

i^ ^^- quarent Mogontiae, venit quasi nuntius, qui diceret, 
Bawarios et Suevos cum ingenti multitudine Mogon- 
< tiam venisse. Tunc filius suggessit imperatori, non 
esse tutum venire in medios hostes, nisi prae- 
temptatis eorum animis 5 audaciam hominum nuUis 
uti frenisjldiverteret potius ad castellum quod iuxta 
erat, dum ipse conveniret eos, et a sententia in- 
coepti deduceret, et ad eum ob requirendam eius 
gratiam secum adduceret. | Fecit imperator, ut fiUus 
suggesserat; divertit ad castellum^, non cernens la- 
queum doU, quem texerat pulchra species mendacis 
fidei. Cum autem imperator cum paucis intrasset, 
occlusa porta fideUbus eius aditus negabatur, de- 
tectaque fraude, qui receptus est ut dominus^ tentus 
est ut captivus; itaque appositis patri custodibus, 

1) scil. fiekelcnheim, Ann. Hildesheim. SS. III, 109. 

cum hoc fraudis triumpho ad Mogontinam curiam iio5. 
reversus, tamquam rem virtutis egisset, cum magna ^®^- 
iactantia retulit, quo ingenio patrem comprehen- 
disset. Tum vero curia plausu laeticiaque resona- 
bat^ et nefas lusticiae, fraudem virtuti ascribebant. 
Statim misso legato patri mandavit^ ut si vitam ser- 
vare vellet, absque mora sibi crucem, coronam et 
ianceam^ caeteraque regalia transmitteret 5 et mu- 
nitiones quas firmissimas tenebat, in manum eius 
transferret. Nec ille cunctabatur omnia quae iussus 
est facere, nec imperium pluris habebat quam se. 
Sed non in hoc satisfecisse videbatur, nisi et ipse 
coram veniret, et in conspectu omnium imperio re- 
nunciaret. Venit ergo, non suae potestatis, sed in 
comprehensione adductus. Solus coram eis, qui du- Dec 
dum coram se steterant, stetit; nec rationis liberta- ^^- 
tem habens^ ut captivi fortuna postulabat, loquebatur. 
Inquisitus de spontanea imperii renunciatione, non 
quod voluntas habuit, sed quod necessitas coegit, 
respondit: se videlicet imperio renunciare, non vi 
coactum, sed propria voluntate inductum^ sibi iam 
defecisse vires ad moderandas regni habenas, non 
se iam eius cupiditate teneri, quod longo usu didi- 
cisset habere plus molestiae quam gloriae; tempus 
esse, ut honore cum onere deposito, provideret ani- 
mae suae : tantum filius suus caveret, ne quid tale 
faceret in se, quod indignum esset et illum facere, 
et se pati. Muitos et oratio imperatoris et fortuna 
ad gemitus et iacrimas commovit; fiiium autem ad 
miserationem nec ipsa natura movere potuit. Et 
cum caderet ad pedes fiiii, orans, ut recogitaret in 
se saitem ius naturae, nec vuitum nec animum ad 
patrem reflexitj cum ipse potius ad patrios pedes 
advoivi debuisset, eo quod iili regnum, cuius heres 
designatus ab ipso fuerat, impatiens morae praeri- 
puisset.LPraeterea veniam precabatur ab omnibus, 
quos umquam iniuste iesisse|r\ Sed et pedibus apo- 

1105. stolici legati* advolvitur, orans et obsecrans, ut se 
^ll'* a banno solveret- et communioni aecclesiae r^dderet. 

' Laici misericordia commoti veniam dabant^LIegatus 
autem domni apostolici absolutionem negabat, asse- 
rens non hoc suae potestatis esse:|oportere ab ipso 
apostolico absolutionis gratiam eum expectare. Quid 
multa? Abrenuntiata imperiali dignitate privatus 
discessit^ et ad quandam curtem^ quam filius victui 
illius permiserat, recessit^. Quam impotens potentia 
mundi, quam incerta, quam instabilis ! Sed nec po- 
tentia dicenda est, quae ad omnia quae vult, efficax 
non est, et quam qui assequitur, amittere potest. 

1106. 11. His ita transactis, finitaque curia, rex su- 
periores Reni regiones et urbes pertransiit, et ut res 
postulabat^ hos beneficio^ illos iniuria sibi subiecit. 
Cum autem intrasset Alsaciam^ ibi fortuna eius ali- 
quantulum hesit., ibi pugnam tam infelici eventu, 
quam imprudenti gessit incoepto. Nam cum in villa 
Ruvach^, quae multitudine praevalet et armis, sa- 
tellites eius superbe grassarentur, frequentia civium 
iniuriam prohibebat; nec enim dum iniuria modum 
excederet, patiens esse poterat. Audito tumultu rex 
properabat, non ut iniuriam prohiberet, sed iuvaret, 
non ut pugnam sedaret, sed amplius commoveret 
Quae res totius villae turbam excivit, ruit inrevoca- 
bile vulgus, femina cum viro, servus cum domino, 
ignavus cum forti; et ut plerumque fit, animum 
iniuria ministravit. Incoepta pugna, incoepta est et 
fuga; nam qui regiae partis erant, cum viderent 
impetum furentis turbae, et rem in arto sitam^ con- 
siderantes in virtute suam cladem, in sola fuga sa- 
lutem, qui poterant fuga vitam servabant. infeli- 
cem eventum, o dedecus regnij fugiente rege^ 
regalia insignia vulgi praeda facta sunt. Resipisce 

1) Richardi card. ep. Albancnsis. 2) Ingelhcini, ubi se posl renun- 
ciationem ibi factain reh'clurn csse, regi Galliae scripsil. 3) Ruffach 
e meridie Columbari^'' 

tandem rex bone, resipisce, et supernam iram in 1406, 
hac sorte tua recognosce. ludicium irae Dei est, ut 
fugeres, qui patrem fugasti; et insignia perderes, 
quae patri abstulisti. Sed his postea receptis, inter- 
veniente pacto pacis et gratia veniae, regem sen- 
tentiam mutare fecit altum vulnus iniuriae, ut ma- 
iori robore coUecto, villam incendio praedaque va- 
staret, et in homines loci iUius indiscreta caede 
seviret. Sed quod in se fortuna tantum ausa ejt, 
ex patris consilio prodisse suspicatus, novas iniuria- 
rum cogitationes in eum cogitare coepitj et ne sibi 
esset obstaculi materia, vel ad comprehensionem 
eius, vel ad expulsionem animum intendit. Itaque 
Leodii^ ubi eum fidem et fortunae suae receptacu- 
lum invenisse audierat, pascha sibi celebrandum 
statuit, ut et ipsum si fieri posset^ comprehenderet, 
et ab episcopo, qui sui honoris emulum recepisset, 
iniuriam expostularet. Cumque pater vidisset, quod 
filius suus Leodii pascha celebrandum statuisset. 
legationem ad eum in hunc modum direxit: Si in- 
terrogem te^li dulcissime^ traditio hominum^ an man- 
datum Deiy praestantius magisque tenendum sit^ re- 
spondebiSy nisi a vero deductus sis^ similem esse iu^ 
mentisy qui coelestia terrenis^ humanis divina non 
praeferat,[Cur ergo magis audis eos^ quitibi suggerunt: 
y^Persequere patrem tuum^\ quam verhum ipsius Dei: 
^^Honora patrem tuumV Isti te decipiunt^ non in- 
struunt; isti honori tuo non provident^ sed invident; 
isti sub specie fideiy perfidiae laqueos nectunt Non 
aliter pervenire potuerunt ad destructionem honoris tui^ 
nisi per destructionem nostrC}Fuerit sane^ ut peccatis 
meis exigentibus^ quae sententia adversariorum meorum 
est, abiecerit me Deus ne regnem : at tamen tuum non 
eratj in abiectionem meam operam dedisse^ et regnum 
quod tibi paraveram^ mihi praeripuisse. Barbara regna 
tam inhumanum facinus damnant et devovent; ipsi 
pagani abhorrent^ et qui Deum nesciunt.^ quid in dili- 

1 106. gendis hominibus naturae debeant^ recognoscunt Sed 
quid mirum, si maligna surreptio seductilem et tw- 
maturam aetatem decepit^ cum etiam senes et fixum 
animi statum ad malum mala consilia nonnumquam 
inflectant? Fortuna mea alieni potius quam tui sceleris 
est;[nam tu in manibus suadentium eras^ non illi in 
tuis?^ Si autem iniuriam addideris^ non iam excusari 
poteriSy cum et factam crimen esse scias^ et infectam 
nWn facere queas, Audivij^nim^ quod pascha Leodii 
celebrandum decreveris; jquo in loco fides et pietas 
episcopi me recepit^ cum non esset^ qui vel beneficiorum 
nostrorum recordaretur ^ vel fortunae compateretuzj 
Cuius profecto beneficiis in me^ te decet regia libera-- 
litate respondere ; tantoque certior de eius fide poteris 
esse^ quanto fidelius erga nos probatur egisse, Hic nisi 
forte te domo receperit^ me secum in festivitate pascali 
retinendum decrevit, At dicis^ dignum et conveniens 
esse^ ut ea festivitas potius nos iungat quam dividat; 
te velle^ te cupere^ ut ibi iecum agam dies pascalis 
laeticiae, Quod quidem et ego admodum cuperem^ si 
non esset quod timerem, Neque enim non possum non 
timere eos quos mihi vitam permisisse poenitet^ dum 
in manibus eorum mors et vita mea fuisset, Omnia 
mihi suspecta sunt^ omnia timenda sunt^ maxime in 
turba^ ubi tanto difficilior est periculi cautio^ quanto 
maior sceleris occasio, Inde est^ quod ex medio eorum 
qui me oderunt, longe recessi^ et in extremis regni tui 
finibus me contraxi; ut vel secessu loci tutus sim^ vel 
si fortuna mea postulaverit extraneam humanitatem 
expetere^ citius e regno tuo cedere possim, \Precor ergo^ 
ut causa patris tui pascalem curiam alibi disponas^ 
et in domo eius qui me humanitatis gratia recepit^ cum 
non liceat imperatorem^ saltim hospitem esse sinas^ ne 
vel in meum ludibrium^ vel in tuum obprobrium nar- 
retur^ quod in solemnitate dominicae resurrectionis 
incerta hospicia fortuna mea querere cogaturT^ Si fe- 
ceris quod postulo, maximas grateshabeo; stn autem^ 
malo mendicus esse in externis regnis^ quam ludibrio 

haberi in regnis quondam meis. Hanc legationern pa- iioe. 
tris aure surda filius audivit^ nec a sententia sua 
deduci potuit. Quam ob rem cum iam instante pascha 
pater recedere vellet, episcopus et Heinricus dux^, 
qui et ipse ab episcopo fuerat invitatus, eum rece- 
dere prohibebant, non se posse pati, ut in tanta 
festivitate pulsus e tectis hominum, silvas peteret 
latebrasque ferarum : illum quidem absque causa de- 
stitutum imperio, sed non amicorum obsequio; si 
pace frui permitterentur, nihil se magis quam pacem 
velle; sin autem res armis agenda sit, arma sibi 
non defore. Ille vero ne eis materia cladis esset, 
cedere quam manere utiiius asserens, tandem eis, 
cum importunius instarent, consensit, et ut postula- 
bant mansit. 

12. lamque multus equitatus faciem regis longe Mart. 
praecedens, ad pontem fluvii qui vocatur Masa ve- ^^- 
nerat, et alterius ripae crepidinem filius praedicti 
ducis cum paucis occuparatj nam turbam armato- 
rum non longe per oportuna loca in insidiis loca- 
verat. Qm ut pugnam provocaret, nunc equum in 
rectam cursus lineam inmisit^ nunc in orbes flexit 
et reflexit, et si pares numero confligere secum au- 
derent, inquisivit. Nec mora, transierunt ad eos toti- 
dem ex parte regis, mixtique inter se, vario reflexu 
nunc pugnam inferebant, nunc fugam agitabant. In- 
terim unus et alter transito ponte, sociorum nume- 
rum latenter auxit^ et rupto certaminis pacto, ex 
aequali inaequalem fecit. Quod videns filius ducis^ 
terga cum suis vertit, non tam ut fugeret, quam ut 
falleret; nec tam ut fugiens periculum vitaret, quam 
ut sequentes in periculum deduceret. Hi autem qui 
ex adversa ripa erant, visa fuga^ praecipiti cursu 
pontem transeuntes,fugientes persequebantur^ignari 

1) dux Lotharingiae, de Limburg. Filio eius Walraboni nomen erat. 
Dc pugna hac ad Visetum commissa yidendus est £kkehardus et 
ceteri a b. m. Stenzelio laudati. lohannes Ultramosanus pontem dicit 
que li rois Ogier le* Danois avoit fail faire, Polain, Histoire de 
Tancien Pays de Li^ge I, 227. 

iioG. futurae sortis et fraudis quae latebat. Postquam au- 
^"^- tem ventum est ad locum, ubi dispositae fuerant 
* insidiae^ exurgentes de insidiis^ impetu magno in 
persequentes ferebantur. Uli autem inopino territi 
periculo, metuque turbante nil rationis in armis ha- 
bentes, in fugam se retorserunt. Sed quid profuit 
avertisse pectora, et vulneribus terga dedisse? Ita- 
que multi capti, multi truncati, muiti occisi suntj 
victorque cruentus non alium modum sceleris ha- 
bebat, nisi ^uem fastidium faciebat. Ad pontem 
vero ubi fugax multitudo se coartaverat, tanto plus 
sceleris impia manus peregit, quanto minus consti- 
pata turba se movere potuit. Sed multo plures fluvius 
absorbuit, quam ensis hausit; nam cum hostis a 
tergo premeret, impeliente metu in fluvium se prae- 
cipitabant, et attoniti confusique de morte in mortem 
ruebant. Erat ibi cernere et aham miseriam vel 
maximam^ cum pons multitudine praegravatus re- 
pente corruit, et fluviiis homines equosque pariter 
involvit. Nulii locus erat evadendi , nulli profuit in- 
genium natandi^ nam aut armorum pondere, aut 
inherentium conexione fatigatus^ in profiindum tra- 
hebatur. Quod malum ut scelestius esset, in ipsa 
die parasceuae contigit, crevitque magnitudo scele- 
ris ex reverentia temporis. 
"^ 13. His ita transactis, rex iter Coloniam con- 
vertit; sed cum illa quoque aditum sibi praeclusisset, 
Mart. in villa quae dicitur Bunna dominica tantum paschae 
^^- peracta, Mogontiam festinus rediit, et sparsis ubique 
legatis querimoniam ad proceres in hunc modum di- 
rexit: Si per invasionem regnum occupassem^ tamen 
resistentes potestati nostrae retunderem^ in quantum 
possem. Nunc autem cum in sumpta regni dignitate 
vestris paruerim praeceptis^ ausus est quisquam im 
punCy in publicam cqntumeliam regnum et nos armis 
vexare? Cum enim Leodium ituri^ ubi nobis curia 
pascalis habenda fuerat^ ad fluvium l}Iasa venissemus^ 
episcopus Leodicensis et c v Heinricus^ de quorum fide 

et obsequii devotione multum praesumebamus^ nobis uoo. 
latenter insidias posuerant^ et nostros inscios et ad 
pugnam imparaios caedebant^ capiebant, fugabant 
Quae et quanta clades ibi acciderit, tam pudet referre^ 
quam inultum dimittere. Igitur constrictus et eventus 
asperitate et temporis articulo^ Coloniam diverti; quae 
cum me recipere satis superbe refutaret^ apud villam 
Bunnam sanctum diem paschae utcumque peregi. Cui 
umquam regiae personae tanta contumelia facta est? 
Nec solum me petit haec contumelia : vos despecti esiis; 
isti praesumpiores decreta vestra aucioritatem habere 
nolunty sua tantum statuta firma esse volunt; denique 
in quos toium regni pondus se reclinet^ haberi cupiunt. 
Regem quem constituisiis ^ destituere parant^ ut nihil 
eorum quae vos decernitis^ ratum sit Igitur haec in^ 
iuria mea^ regni potius est^ quam mea; namunius 
capitis licet summi deiectio^ reparabile regni dampnum 
est; principum autem conculcatio^ ruina regni est An 
haec inpune feremuSy et ex ignobili pacientia nostra 
magis tumebit eorum superbia? Absit^ ut qui dicimur 
inhonorati^ dicamur et inulti. Pauca dixisse sat est; 
desides animi prolixae cohortationis stimulo opus ha- 
bent Causa magis ad incitamentum sit quam verba. 
Quia igitur contra tam superhos hostes rei publicae 
viribus utendum est^ expeditionem vobis et rogando 
praecipimus et praedpiendo rogamus^ cuius collectioni 
et tempus Kalendas lulii et locum Wirziburgensem ur- 
bem praefinimus. Cum igitur audisset Heinricus dux, 
et Colonienses cum Leodicensibus , quod super se 
rex exercitum ducere vellet, arma parabant^ copias 
colligebant, urbes firmabant^ et ad resistendum pari 
voto studioque se accingebant. ISed et imperatorem 
consiliis et precibus ufguebant, ut imperialem digni- 
tatem, quam non ratione convictus, sed vi ferroque 
mortem intentante coactus dimisisset, resumeretjjse 
sibi nec armis defore nec animis ; multos illum in 
brevi fautores habiturum, quia multi multum abho- 
minarentur tam insolitum facinus et inhuma 

1106. Ouorum importunitati hac ille ratione reniti coepit: 
limpossibile esse amissum imperium armis repetere, 
quod possessum armis optinere nequivisset; |iilud 
sibi non esse tanti, ut multorum exitio recipiendum 
estimaret^ jbeatius sibi et tutius fore, ut privatus, 
licet indigne deiectus, viveret] Sic utrimque data 
redditaque ratione, cum instare non desinerent, ne 
benignitatem circa se removeret a se, nec ad inte- 
grum consensit, nec abnuit, providusque futuri prae- 
cipites eorum animos spe dubia suspendit. Igitur 
primo Coloniam, quae primum impetum latura fue- 
rat, vallo turribusque muniebat, et congestis belli 
stipendiis^ impositoque praesidio^ periculum suum 
fortibus animis expectabant. Sic et alias urbes quas 
invadendas credebant, munitione, machinis, et ro- 
bore militum firmabant. Sed et edictum sub commi- 
natione crudeli ubique properabat, ut adversus exer- 
citum in magna superbia super se venturum parati 
essent, et patriam, libertatem, vitamque defenderent, 
neu sinerent vel uxores suas corruptionis ludibrio 
substerni^ vel agros in alienos dominos distrahi. lam 
rex Renum cum exercitu valido transierat, et primo 
lui. Coloniam, quae quasi caput inter alias urbes emine- 
bat, magno impetu invasit, reputans se sibi membra 
facilius subicere, contrito tam valido capite. Sed res 
longe praeter spem evenitj nam cruenta repulsa 
retroacti, procul locatis castris urbem obsidione val- 
labant. Magis autem dixerim, obsessores ab obsessis 
obsessos; nam praereptis sibi navibus quae per Re- 
num descendentes exercitui commeatum portabant, 
premente fame quasi quadam obsidione constricti 
laborabant. Interim ut urbem ab obsidione liberarent, 
totius patriae robur undique coibat. \ Sed imperator 
tam cruentum nefas detestatusJpugnam obnixe dis- 
suadebat : cur eis tantus ardor pellendae obsidionis 
inesset, quae non nisi magna sui clade pelli posset; 
tolleret omnem sollicitudinem capiendae urbis^ quae 
et ex firmitate murorum et ex forti milite tutissima, 

et omni victus genere esset opulentissima, accedente 
et Reni beneficio, qui per naves delicias quas appe- 
terent, invito obsessore subministraret ; sinerent po- 
tius eos in cladem suam furere, et inexpugnabilem 
urbem, unde vulnera tantum caesosque reportarent, 
impugnare; sinerent eos late vastare, dum ruris 
copia consumpta, esurire inciperent; sinerent eos 
grassari, dum equos virosque labor enervaret: fore 
ut victoria sibi parvo constaret, si paululum tolerantia 
et oportunitate temporis uti voluissent. Sic impera- 
toris hortatu a pugna revocati, hostiles tantum ex- 
cursus observabant, et ignaros loci passim caeden- 
tes.) metum hosti, ne longius evagaretur, incutiebant. 
Omnia vero quae praedixerat imperator, evenerunt 
Quotiens enim temptabant portas infringere, ariete 
murum perrumpere, tormentis turres deicere, infecto 
negotio, vulnera tantum et funera ad castra repor- 
tabant. Homines et equi exhausti tam ahmentorum 
pemiria quam laboris improbitate , viribus deficie- 
bant; nam agris in circuitu vastatis, nihil reperie- 
bant. sed nec ulterius progredi latitante in insidiis 
hoste praesumebant; accessit his malis etiam mor- 
bus, quem foetor castrorum, ut fieri solet, aere vi- 
ciato concitaverat, qui non solum vulgus, sed etiam 
ipsos principes aut aegritudine confecit, aut l^to 
rapuit. Huiusmodi rerum adversitate fatigati.^ quid 
acturi essent, ambigebant, quia volentes mori oc- 
casionem pugnae non inveniebant; aut si reditum 
pararent, certi quod hostis a tergo premeret, exer- 
citum suum fuga spargendum metuebant Qua, tem- 
pestate mentis dum fluctuarent, subito fama veniens, 
nubila tantae perturbationis in serenum convertit. 
Retulit enim, imperatorem mortis debitum persol' Aug. 
visse. Ad quam famam primo hesitabant; sed cum ^- 
nuncius extremum munus patris, anulum videhcet et 
gladium, cum mandatis filio portans venisset, tanta 
laeticia oborta est, ut voces gratulantium vix sedari 

3 

possent \ Sed non minor luctus circa funus impe- 
ratoris erat: proceres plangebant^ vulgus lamenta- 
batur, ubique gemitus, ubique planctus, iibique vox 
dolentium audiebatur. Ad exequias illas viduae, pu- 
pilli, denique totius patriae pauperes conveniunt: 
deflent se orbatos patre, fundunt in corpus lacrimas, 
deosculantur largas manus.l Vixavellebantur ab am- 
plexu extincti corporis, vix illud condendi copia 
dabatur. Sed nec tumulum deserebant, ibi vigiliis, 
lacrimis et orationibus vacabant, plangendo recitan- 
tes, et recitando plangentes, quaenam opera miseri- 
cordiae fecisset in se;|quamquam mors eius plan- 
genda non fuit, quam bona vita praecessit, qui fidem 
rectam, spem firmam, compunctionem cordis ama* 
ram in extremis suis tenuit^ quem nec de pudendis 
admissis publicam agere confessionem puduit, qui 
tota cordis aviditate dominici corporis cibum sumpsit.| 
Felix es, imperator Heinrice, qui tales excubias, tales 
intercessores tibi parasti, qui nunc multipliciter au^ 
ctum de manu Domini recipis, quod in manus pau- 
perum abscondisti. | Turbolentum regnum pro tran- 
quillo, defectivum pro aeterno, terrenum pro coe- 
lesti mutasti. Nunc demum regnas, nunc diadema 
portas, quod tibi nec heres tuus praeripiat, nec 
adversarius invideat. Ergo continendae sunt lacri- 
mae, si contineri possent^ huic tuae felicitati debetur 
tripudium non luctus, exultatio non planctus 5 voces 
gratulantium^ non doIentium.| Post hunc rerum even- 
tum hi qui contra regiam maiestatem bellum susce- 
perant, mortua spe sua animis et viribus deficiebant, 
et quod in illo rerum articulo faciendum fuit, ad 
gratiam regis deditione, pecunia, quoque modo quis- 
que poterat, recurrebant. 

Ecce habes de gestis, de expensis in pauperes, 
de fortuna, de obitu imperatoris Heinrici, quae sicut 
non poterant absque lacrimis a me scribi, sic non 
poterunt absque lacrimis a te legi. 

